62023TO0367(01)_INF
Rješenje predsjednika Općeg suda od 27. rujna 2023. –Amazon Services Europe/Komisija
(predmet T-367/23 R)
„Privremena pravna zaštita – Digitalne usluge – Uredba (EU) 2022/2065 – Vrlo velika internetska platforma – Zahtjev za suspenziju primjene – Hitnost – Fumus boni iuris – Odvagivanje interesa”
1.
Privremena pravna zaštita – Suspenzija primjene – Privremene mjere – Pretpostavke za određivanje – Fumus boni iuris – Hitnost – Teška i nepopravljiva šteta – Kumulativnost – Odvagivanje svih interesa o kojima je riječ – Redoslijed ispitivanja i način provjere – Diskrecijska ovlast suca privremene pravne zaštite
(čl. 278. i 279. UFEU-a; Poslovnik Općeg suda, čl. 156. st. 4.)
(t. 20., 22., 23., 80.-83.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Posve teorijska šteta koja se temelji na nastanku budućih i neizvjesnih događaja – Nedovoljno opravdana hitnost
(čl. 278. i 279. UFEU-a; Poslovnik Općeg suda, čl. 156. st. 4.)
(t. 39., 41.)
3.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Financijska šteta koja se naknadno može financijski nadoknaditi – Nepostojanje hitnosti
(čl. 278. i 279. UFEU-a; Poslovnik Općeg suda, čl. 156. st. 4.)
(t. 45., 50.)
4.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Nužnost isticanja rizika osobnog trpljenja štete
(čl. 278. i 279. UFEU-a)
(t. 52., 53.)
5.
Privremena pravna zaštita – Suspenzija primjene – Privremene mjere – Pretpostavke za određivanje – Teška i nepopravljiva šteta – Šteta koja proizlazi iz objave navodno povjerljivih informacija – Nepopravljivost
(čl. 278. i 279. UFEU-a; Poslovnik Općeg suda, čl. 156. st. 4.)
(t. 61., 63., 64., 67., 68.)
6.
Privremena pravna zaštita – Suspenzija primjene – Pretpostavke za određivanje – Fumus boni iuris – Prima facie ispitivanje razloga navedenih u prilog tužbi – Tužba protiv Komisijine odluke kojom se tužitelja proglašava vrlo velikom internetskom platformom u smislu Uredbe 2022/2065 – Razlozi koji se odnose na povjerljivost informacija koje se otkrivaju na temelju ove Uredbe – Tužbeni razlozi koji prima facie nisu neosnovani
(čl. 278. i 279. UFEU-a; Poslovnik Općeg suda, čl. 157. st. 2.; Uredba Europskog parlamenta i Vijeća 2022/2065, čl. 33. st. 4., čl. 38. i čl. 39. st. 1.)
(t. 70., 75.-79.)
Izreka
1.
Suspendira se primjena Odluke Europske komisije od 25. travnja 2023. C(2023) 2746 final kojom je Amazon Store određen kao vrlo velika internetska platforma u skladu s Uredbom (EU) 2022/2065 Europskog parlamenta i Vijeća od 19. listopada 2022. o jedinstvenom tržištu digitalnih usluga i izmjeni Direktive 2000/31/EZ (Akt o digitalnim uslugama), u dijelu u kojem se njome društvu Amazon Store nameće obveza da sastavlja i javno objavljuje repozitorij oglasa, na temelju članka 39. te uredbe, ne dovodeći u pitanje tužiteljevu obvezu vođenja registra oglasa.
2.
Zahtjev za privremenu pravnu zaštitu odbija se u preostalom dijelu.
3.
O troškovima će se odlučiti naknadno.